

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 421-03/25-01/1

URBROJ: 2186-21-02-25-1

Sveti Đurđ, 28.1.2025.

Na temelju članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 39. sjednici održanoj 28.1.2025. godine donosi sljedeću

**ODLUKU**

**o izmjeni Odluke o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ**

Članak 1.

U Odluci o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ („Službeni vjesnik Varaždinske županije“ broj 117/24.) (dalje u tekstu: Odluka o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ) mijenja se članak 7. na način da isti sada glasi:

„(1) Financijska potpora u rješavanju stambenog pitanja mladih osoba i mladih obitelji ostvaruje se isplatom jednokratne novčane pomoći u iznosu kako slijedi:

1. za kupnju ili izgradnju stambenog objekta na području Općine Sveti Đurđ – u iznosu od 2.500,00 eura

2. za dogradnju odnosno rekonstrukciju stambenog objekta te za adaptaciju odnosno uređenje stambenog objekta – u iznosu od 2.000,00 eura.

(2) Potpora utvrđena prema odredbama iz prethodnog stavka ovoga članka isplaćuje se na broj računa banke koji podnositelj zahtjeva odredi u svojoj prijavi na javni poziv.“

Članak 2.

Ostale odredbe Odluke o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ ostaju neizmijenjene.

Članak 3.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća

Damir Grgec

PREDLAGATELJ: općinski načelnik na temelju odredbe članka 40. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

PRAVNI TEMELJ: članak 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

OCJENA TRENUTNOG STANJA I OBRAZLOŽENJE:

Općinsko vijeće Općine Sveti Đurđ donijelo je dana 23.2.2024. godine na svojoj 30. sjednici Odluku o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ („Službeni vjesnik Varaždinske županije“ broj 117/24.) kojom se utvrđuje pravo na financijsku potporu mladim osobama i mladim obiteljima za rješavanje stambenog pitanja na području Općine Sveti Đurđ, visina i način isplate financijske potpore, te uvjeti i postupak dodjele.

Odredbom članka 7. te Odluke propisana je visina financijske potpore koja se dodjeljuje kao pomoć u rješavanju stambenog pitanja i to u iznosu kako slijedi:

1. za kupnju ili izgradnju stambenog objekta na području Općine Sveti Đurđ – u iznosu od 2.000,00 eura

2. za dogradnju odnosno rekonstrukciju stambenog objekta te za adaptaciju odnosno uređenje stambenog objekta – u iznosu od 1.500,00 eura.

U 2024. godini na raspisani Javni poziv za dodjelu financijske potpore mladim osobama i mladim obiteljima za rješavanje stambenog pitanja prijavile su se (tijekom cijele godine) ukupno 22 mlade obitelji odnosno mlade osobe, a ukupno isplaćena sredstva u 2024. godini iznose 37.000,00 eura.

S obzirom na visoki rast cijena i inflaciju, predlaže se donošenje ove Odluke kojom će se povećati iznosi financijske potpore na način kako je to navedeno u članku 1. Odluke, sve u nadi da će navedena mjera motivirati mlade da ostanu u Općini kao i da se doseljavaju u Općinu.